open-index/open-wikipedia-markdown huggingface dataset:
নটর ডেম বিশ্ববিদ্যালয় বাংলাদেশ

**নটর ডেম বিশ্ববিদ্যালয় বাংলাদেশ** বাংলাদেশের একটি বেসরকারি ক্যাথলিক বিশ্ববিদ্যালয়। এটির স্থায়ী ক্যাম্পাস ঢাকার মতিঝিল আরামবাগে অবস্থিত। ২০১৩ সালের ২৯ এপ্রিল বাংলাদেশ সরকারের অনুমোদন গ্রহণপূর্বক ক্যাথলিক খ্রিস্টান ধর্মযাজকবৃন্দ কর্তৃক এটি প্রতিষ্ঠিত হয়। ১৯৯২ সালের বাংলাদেশ বেসরকারি বিশ্ববিদ্যালয় আইনে এটি পরিচালিত হয়। ২০১৪ সালে নটর ডেম বিশ্ববিদ্যালয়ের একাডেমিক কার্যক্রম শুরু করে।

## ইতিহাস

২০১৩ সালে নটর ডেম বিশ্ববিদ্যালয় বাংলাদেশ প্রতিষ্ঠিত হলেও এই বিশ্ববিদ্যালয়ের বীজ বোপিত হয়েছিল নটর ডেম কলেজ প্রতিষ্ঠা কাল, ১৯৪৯ সালে। পর্যাপ্ত জনবল ও অর্থাভাবে বেশ কয়েকবার ক্যাথলিক ধর্মযাজকবৃন্দ উদ্যোগ নিলেও তা বেশি দূর এগোতে পারেনি। অতঃপর পবিত্র ক্রুশ সংঘ ও নটর ডেম কলেজের সহযোগিতায় বিশ্ববিদ্যালয়ের পরিকল্পনা ২০১৩ সালে এসে বাস্তবায়িত হয় এবং ২০১৪ সাল থেকে বিশ্ববিদ্যালয়ে ছাত্র-ছাত্রী ভর্তি কার্যক্রম শুরু হয়।

## বিভাগসমূহ
বর্তমানে নটর ডেম বিশ্ববিদ্যালয়ে পাঁচটি বিভাগে একাডেমিক কার্যক্রম চলছে। বিভাগ পাঁচটি হল:
* কম্পিউটার বিজ্ঞান ও প্রকৌশল (বি.এসসি, এম.এসসি)
* অর্থনীতি (বি.এস.এস, এম.এস.এস)
* আইন (এল.এল.বি, এল.এল.এম)
* ইংরেজি (বি.এ, এম.এ)
* ব্যাবসায় প্রশাসন (বি.বি.এ, এম.বি.এ-নিয়মিত, এম.বি.এ-এক্সিকিউটিভ)
এছাড়াও ইলেকট্রিক অ্যান্ড ইলেকট্রনিক ইঞ্জিনিয়ারিং, দর্শন এবং আরো কিছু বিভাগ পরিকল্পনাধীন আছে।

## একাডেমিক প্রোগ্রাম
* কম্পিউটার বিজ্ঞান ও প্রকৌশলে স্নাতক (সিএসই)
* ব্যবসায় প্রশাসনে ব্যাচেলর (বিবিএ)
* ব্যবসায় প্রশাসনে মাস্টার্স (এমবিএ)
* ব্যবসায় প্রশাসনে এক্সেকিউটিভে মাস্টার (ইএমবিএ)
* অর্থনীতিতে স্নাতক
* আইনে ব্যাচেলর (এলএলবি)
* ইংরেজি ভাষা ও সাহিত্যে স্নাতক (ইএলএল)

## ক্যাম্পাস

নটর ডেম কলেজের দক্ষিণ দিকে চার বিঘা জমিতে নটর ডেম বিশ্ববিদ্যালয়ের স্থায়ী ক্যাম্পাস অবস্থিত। নটর ডেম বিশ্ববিদ্যালয় বাংলাদেশ সূচনালগ্ন থেকেই তার স্থায়ী ক্যাম্পাসের জন্য নির্ধারিত স্থানেই সকল একাডেমিক কার্যক্রম পরিচালনা করছে। অদূর ভবিষ্যতে নটর ডেম বিশ্ববিদ্যালয় একটি বিশতলা ভবনের নির্মাণ কার্যক্রম শুরু করার পরিকল্পনা হাতে নিয়েছে।

## গ্যালারি

চিত্র:The Orientation Ceremony for the Second Batch of NDUB.jpg|২০১৫ সালে অনুষ্ঠিত নবীন বরণ অনুষ্ঠান
চিত্র:The Orientation Ceremony for the Second Batch of NDUB2.jpg|২০১৬ সালে অনুষ্ঠিত নবীন বরণ অনুষ্ঠান
চিত্র:NDUB faculty.jpg|ড. কামাল ও হামিদা হোসেনের সাথে নটর ডেম বিশ্ববিদ্যালয়ের শিক্ষকবৃন্দ
চিত্র:Notre Dame University Bangladesh Orientation.jpg|নটর ডেম বিশ্ববিদ্যালয় বাংলাদেশ-এর ফল ২০২২ ট্রাইমেস্টারের নবীন বরণ অনুষ্ঠানে অতিথিরা


## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:খ্রিস্টান শিক্ষাপ্রতিষ্ঠান
বিষয়শ্রেণী:২০১৩-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:২০১৩-এ বাংলাদেশে প্রতিষ্ঠিত
ইয়ান বিশপ

**ইয়ান রাফায়েল বিশপ** (; জন্ম: ২৪ অক্টোবর, ১৯৬৭) পোর্ট অব স্পেনের বেলমন্টে জন্মগ্রহণকারী ওয়েস্ট ইন্ডিজের সাবেক ক্রিকেটার। ১৯৮৯ থেকে ১৯৯৮ সময়কালে ওয়েস্ট ইন্ডিজ দলের পক্ষে আন্তর্জাতিক ক্রিকেট অঙ্গণে প্রতিনিধিত্ব করেন **ইয়ান বিশপ**।

## খেলোয়াড়ী জীবন
মাত্র ২১ টেস্ট খেলে ১০০ টেস্ট উইকেট পান তিনি। প্রচণ্ড ক্ষীপ্রময় ফাস্ট বোলার হিসেবে পরিচিত **ইয়ান বিশপ** আউটসুইং বোলিংয়ে পারদর্শীতা অর্জন করেছিলেন। কিন্তু ১৯৯১ সালে বেশ কয়েকবার পিঠের আঘাতে দল থেকে দূরে চলে আসেন। এরপর তিনি দূর্দান্তরূপে দলে ফিরে আসেন ও বোলিংয়ের ধরনের সাথে খাঁপ খাইয়ে নেন। ১৯৯৩ সালে তিনি পুনরায় আঘাত পান। ফলে ১৯৯৫ সালের মধ্যবর্তী সময়কালের পূর্ব-পর্যন্ত দলে ফিরতে পারেননি। এভাবেই অত্যন্ত প্রতিশ্রুতিশীল খেলোয়াড়ী জীবনের যবনিকা পতন ধীরে ধীরে আসতে থাকে।

## কর্মজীবন
বর্তমানে তিনি ধারাভাষ্যকার হিসেবে বিশ্বব্যাপী ভ্রমণ করছেন। এছাড়াও, ২০০৭ সালে ইংল্যান্ড এবং ওয়েস্ট ইন্ডিজের মধ্যকার টেস্ট ও একদিনের আন্তর্জাতিক সিরিজে ক্রিকেট অন ফাইভে ধারাভাষ্য দিয়েছিলেন। ২০০৪ থেকে ২০০৫ সাল পর্যন্ত ক্রিকেটে ধারাভাষ্যের মাঝখানে লিচেস্টার বিশ্ববিদ্যালয়ে এমবিএ ডিগ্রী নেন।

## তথ্যসূত্র

## বহিঃসংযোগ
* 
* 
* হাউস্ট্যাটে ইয়ান বিশপ

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ক্রিকেট ধারাভাষ্যকার
বিষয়শ্রেণী:ওয়েস্ট ইন্ডিয়ান ক্রিকেট ধারাভাষ্যকার
বিষয়শ্রেণী:লেস্টার বিশ্ববিদ্যালয়ের প্রাক্তন শিক্ষার্থী
কৈশোর

**কৈশোর** বা **কৈশর** () হল শৈশব থেকে যৌবনে পদার্পণ করার মধ্যবর্তী দশা| এ সময় জুড়ে বিভিন্ন রকম শারীরিক পরিবর্তন ঘটে এবং আকস্মিক হরমোনের পরিবর্তনের কারণে মানসিক আবেগের তীব্রতার উত্থান পতন ঘটে থাকে, যা বয়ঃসন্ধি নামে পরিচিত। বয়ঃসন্ধিকালের পূর্বে নিষ্ক্রিয় থাকা হাইপোথ্যালামাস এ সময় হঠাৎ করে সক্রিয় হয়ে ওঠে। সাধারণত ডোপামিন, গ্লুটামেট ও সেরেটোনিন নামক নিউরোট্রান্সমিটার হরমোন এ আবেগীয় পরিবর্তনে প্রধান ভূমিকা রাখে এবং পিটুইটারি গ্রন্থি থেকে নিঃসৃত টেস্টোস্টেরন ও ইস্ট্রোজেন হরমোন এবং গ্রোথ হরমোন কৈশোরকালীন শারীরিক বিকাশ ও যৌন আচরণকে সক্রিয়করণে কাজ করে। ভৌগোলিক অবস্থান ভেদে কৈশোরের ব্যাপ্তির তারতম্য দেখা যায়।

## তথ্যসূত্র

বিষয়শ্রেণী:বয়ঃসন্ধি
বিষয়শ্রেণী:শিক্ষাবিষয়ক মনোবিজ্ঞান

বিষয়শ্রেণী:কৈশোর
যৌন পরিপক্বতা

**যৌন পরিপক্কতা** বা **যৌন বয়ঃপ্রাপ্তি** () বলতে সেই দশা বা বয়সকে বোঝায়, যখন কোন প্রাণী যৌন প্রক্রিয়ায় বংশবৃদ্ধি বা প্রজনন করার জন্য দৈহিক ও মানসিকভাবে পূর্ণতা লাভ করে। প্রচলিত ভাষায় একে "প্রাপ্তবয়স্ক হওয়া" বলা হয়। মানব প্রজাতির যৌন পরিপক্কতা তৈরী হওয়ার প্রক্রিয়াকে বয়ঃসন্ধি নামে নামকরণ করা হয। সাধারণত ছেলেদের ক্ষেত্রে ১০ এবং মেয়েদের ক্ষেত্রে ৯ বছরের পর থেকেই এসব পরিপক্কতা আরম্ভ হয়।

## আরও দেখুন
* প্রজনন
* বালিগ
* যৌনতা

## বহিঃসংযোগ

* Survivor bashing - bias motivated hate crimes
* The Science Of Sexual Orientation 
* The SexEdLibrary 
* "The H-Word" by Paul Niquette
* Etiology on glbtq.com

বিষয়শ্রেণী:প্রজনন
বিষয়শ্রেণী:যৌন প্রজনন
বিষয়শ্রেণী:সাবালকত্ব
রমজান বিপ্লব

**রমজান বিপ্লব** (**৮ ফেব্রুয়ারি বিপ্লব** বা **ফেব্রুয়ারি ১৯৬৩ ইরাক অভ্যুত্থান** বলেও পরিচিত) ছিল একটি সামরিক অভ্যুত্থান যা ১৯৬৩ সালে ইরাকে সংঘটিত হয়। বাথ পার্টির ইরাকি অংশ এই অভ্যুত্থান ঘটায়। এতে ইরাকের প্রধানমন্ত্রী আবদুল করিম কাসেম ক্ষমতাচ্যুত হন। জেনারেল আহমেদ হাসান আল বকর প্রধানমন্ত্রী ও কর্নেল আবদুল সালাম আরিফ রাষ্ট্রপতি হন। বিপ্লবী নেতা সমর্থকরা একে অভ্যুত্থান না বলে আন্দোলন বলে অবিহিত করেন।

## আরও দেখুন
*১৯৬৩ সিরিয়ান অভ্যুত্থান
*১৪ জুলাই বিপ্লব
*নভেম্বর ১৯৬৩ ইরাকি অভ্যুত্থান
*১৭ জুলাই বিপ্লব
*মধ্য প্রাচ্যের আধুনিক সংঘাতের তালিকা

## তথ্যসূত্র

বিষয়শ্রেণী:ইরাকের বিদ্রোহ
বিষয়শ্রেণী:১৯৬৩-এর সশস্ত্র সংঘাত
বিষয়শ্রেণী:ইরাকের সামরিক অভ্যুত্থান
বিষয়শ্রেণী:১৯৬৩-এ ইরাক
বিষয়শ্রেণী:১৯৬০-এর দশকের অভ্যুত্থান ও অভ্যূত্থান চেষ্টা
বিষয়শ্রেণী:বাথিজম
বিষয়শ্রেণী:২০শ শতাব্দীর বিপ্লব
বিষয়শ্রেণী:রমজান
বিষয়শ্রেণী:আরব জাতীয়তাবাদী বিদ্রোহ
আন্তর্জাতিক

**আন্তর্জাতিক** বলতে অধিকাংশ ক্ষেত্রে (একটি কোম্পানি, ভাষা, অথবা সংগঠন) বোঝায় যা একের অধিক দেশের সাথে সংযুক্ত অথবা এর কার্যক্রম একের অধিক দেশে বিস্তৃত।
যেমন, আন্তর্জাতিক আইন যা প্রয়োগ করা হয় একের অধিক দেশ বা জাতির জন্য, আন্তর্জাতিক ভাষা যা ব্যবহৃত হয় পৃথিবীর সকল দেশে।

## বিভিন্ন ক্ষেত্রে এর ব্যবহার
* খেলাধুলা, আন্তর্জাতিক বলতে বুঝায় একটি ম্যাচ দুটি দেশের জাতীয় দলের মধ্য।
* রাজনীতি, "আন্তর্জাতিক" বলতে বুঝায় আন্তর্জাতিক রাজনীতি।
* ভাষাতত্ত্ব, আন্তর্জাতিকএকটি আন্তর্জাতিক ভাষা যা অনেকের দ্বারা, সাধারণত একাধিক জাতির মানুষের দ্বারা ব্যবহৃত হয়।
* "আন্তর্জাতিক" মাঝে মাঝে "বিশ্বব্যাপী" প্রতিশব্দ হিসাবে ব্যবহার করা হয়।

## আরও দেখুন
* বিশ্বায়ন
* বহুজাতিক কর্পোরেশন
* বহুজাতিক রাষ্ট্র
* জাতিসংঘ
* আন্তর্জাতিক সম্প্রদায়
* আন্তর্জাতিক সহযোগিতা

## তথ্যসূত্র

## উৎস
* 

## বহিঃসংযোগ

* Meaning of international on The Free Dictionary
* Meaning of international  on Cambridge dictionary.

বিষয়শ্রেণী:রাজনৈতিক ভূগোল
বিষয়শ্রেণী:জনসংযোগ
বিষয়শ্রেণী:আন্তর্জাতিক আইন
বিষয়শ্রেণী:আন্তর্জাতিক সম্পর্ক
দু তরফা দাখিল পদ্ধতি

**দু তরফা দাখিল পদ্ধতি** হিসাববিজ্ঞানের একটি হিসাব সংরক্ষণ পদ্ধতি যাতে এক পক্ষ সুবিধা গ্রহণ করবে এবং অপর পক্ষ সুবিধা প্রদান করবে। লেনদেন এর এ দুটি পক্ষকে হিসাব খাত বলা হয়। যেমন ৫০০০/- টাকা আয় করা হল। এটি লিপিবদ্ধ করার সময় একপক্ষ নগদান হিসাব এবং অপর দিকে সংশ্লিষ্ট আয় হিসাব ক্রেডিট হবে।
**নামকরণ**
ইংরেজি Journal শব্দটি ফার্সি Jour(জার) শব্দ থেকে উদ্ভূত হয়েছে। jour শব্দের অর্থ দিবস বা দিন। ইংরেজি Journal শব্দের অর্থ Day book বা দৈনিক হিসাবের বই। প্রতিদিন লেনদেনসমূহ journal এ লিপিবদ্ধ করা হয় বলে সম্ভবত এরূপ নামকরণ করা হয়েছে।

## ইতিহাস
ইতালীয় ধর্ম যাজক ও গণিত শাস্ত্রবিদ লুকা প্যাসিওলি প্রথম এ ধারনার জন্ম দেন। কোন হিসাবটি ডেবিট হবে এবং কোনটি ক্রেডিট হবে তার জন্য "হিসাববিজ্ঞানের স্বর্ণ পদ্ধতি" ব্যবহৃত হয়।
এটি আবার হিসাব সমীকরণ: সম্পদ = মূলধন + দায় এর মাধ্যমেও নির্ণয় করা যায়।

## পদ্ধতি
দু তরফা দাখিল পদ্ধতিতে হিসাব সংরক্ষণে দুটি পক্ষ থাকে এক পক্ষ ডেবিট এবং অন্য পক্ষ ক্রেডিট। প্রতিটি লেনদেন লিপিবদ্ধ করার ক্ষেত্রে সমপরিমান অর্থ ডেবিট এবং ক্রেডিট করতে হবে।

ডেবিট এবং ক্রেডিট নির্নয়ের স্বর্ণ সূত্রটি এভাবে বর্ণনা করা যায়-
*ব্যাক্তিবাচক হিসাব: গ্রহীতা ডেবিট এবং দাতা ক্রেডিট
*সম্পত্তিবাচক হিসাব: আগত সম্পত্তি ডেবিট এবং নির্গত সম্পত্তি ক্রেডিট
*নামিক হিসাব:  ব্যয়, খরচ ও ক্ষতি ডেবিট এবং আয় ও লাভ ক্রেডিট।

আধুনিক বা হিসাব সমীকরণভিত্তিক নিয়মে সংক্ষেপে ডেবিট ক্রেডিট নির্নয়ের আধুনিক নিয়ম-
*সম্পত্তি: বৃদ্ধি-ডেবিট, হ্রাস-ক্রেডিট
*হ্রাস ক্রেডিট
*খরচ/ব্যয়/ক্ষতি: বৃদ্ধি-ডেবিট, হ্রাস-ক্রেডিট
*দায়: বৃদ্ধি-ক্রেডিট,  হ্রাস-ডেবিট
*আয়/লাভঃ বৃদ্ধি-ক্রেডিট,  হ্রাস-ডেবিট
*মূলধন: বৃদ্ধি-ক্রেডিট, হ্রাস-ডেবিট

## আরও দেখুন
* হিসাববিজ্ঞান
* ভূমি জরিপ

## তথ্যসূত্র

বিষয়শ্রেণী:হিসাববিজ্ঞান
বিষয়শ্রেণী:হিসাববিজ্ঞানের পরিভাষা
বিষয়শ্রেণী:হিসাববিজ্ঞান পদ্ধতি
বিষয়শ্রেণী:ইতালীয় উদ্ভাবন
বিষয়শ্রেণী:হিসাববিজ্ঞান পরিভাষা
ডিজিটালিস

***ডিজিটালিস***  or  হচ্ছে ২০টি প্রজাতি সংবলিত একটি গণের নাম যেটির সাধারণ ইংরেজি নাম **foxgloves**. বর্তমানে এটিকে প্লান্টাগিনাসি পরিবারে স্থাপন করা হয়েছে। এই গণটি পশ্চিম এবং দক্ষিণ-পশ্চিম ইউরোপের স্থানীয় উদ্ভিদ। এদের পুষ্প জুন থেকে সেপ্টেম্বরের মধ্যে ফোটে। ভেষজ কাজে ব্যবহার হয়।

## তথ্যসূত্র

## বহিঃসংযোগ

*
*Flora Europaea: ''Digitalis'' species list
*Molecule of the Month - Digitalis
*eMedicine link
*Grecian Foxglove USDA Noxious Weed List.
*Purple Foxglove USDA Noxious Weed List.
*
*

বিষয়শ্রেণী:ঔষধি উদ্ভিদ
বিষয়শ্রেণী:বিষাক্ত উদ্ভিদ
আবদুল করিম কাসেম

**আবদুল করিম কাসেম** ( **) (২১ নভেম্বর ১৯১৪ – ৯ ফেব্রুয়ারি ১৯৬৩) ছিলেন ইরাকি সেনাবাহিনীর একজন জাতীয়তাবাদী ব্রিগেডিয়ার। তাঁর পিতা কাসিম মুহাম্মদ বকর আল-ফাদলি আল-জুবাইদি দক্ষিণের কৃষক ছিলেন। এবং মাতা কায়ফিয়া হাসান ইয়াকুব আল-সাকিনী শিয়া মুসলিম ছিলেন। ১৯৫৮ সালের অভ্যুত্থানে তিনি ক্ষমতা গ্রহণ করেন। এর ফলে ইরাকের রাজতন্ত্র উৎখাত হয়। ১৯৬৩ সালে রমজান বিপ্লবের সময় ক্ষমতাচ্যুতি ও মৃত্যুর আগ পর্যন্ত তিনি ইরাকের প্রধানমন্ত্রী হিসেবে দায়িত্বপালন করেন। শাসনকালে তিনি *আল জাইম* বা “নেতা” বলে বেশ পরিচিত ছিলেন।

## তথ্যসূত্র

## বহিঃসংযোগ

* 
* Qasim, Abd al-Karim (1959). Principles of 14th July revolution; a few collections of the epoch-making speeches delivered on some auspicious and historical occasions after the blessed, peaceful and miraculous revolution of July 14, 1958, Baghdad; Times Press.

বিষয়শ্রেণী:ইরাকের প্রধানমন্ত্রী
বিষয়শ্রেণী:২০শ শতাব্দীতে ইরাক
বিষয়শ্রেণী:১৯১৪-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:ইরাকি জাতীয়তাবাদী
বিষয়শ্রেণী:অভ্যুত্থানে ক্ষমতালাভকারী নেতা
বিষয়শ্রেণী:অভ্যুত্থানে ক্ষমতাচ্যুত নেতা
বিষয়শ্রেণী:বাগদাদের ব্যক্তি
বিষয়শ্রেণী:মৃত্যুদণ্ড কার্যকর হওয়া প্রধানমন্ত্রী
বিষয়শ্রেণী:অভ্যুত্থানে ক্ষমতা গ্রহণকারী নেতা
বিষয়শ্রেণী:ইরাকি মুসলিম
বিষয়শ্রেণী:ইরাকি মানুষ অনুযায়ী ফায়ারিং স্কোয়াডে মৃত্যুদন্ড কার্যকর
বিষয়শ্রেণী:বাগদাদের_রাজনীতিবিদ
আন্তর্জাতিক (দ্ব্যর্থতা নিরসন)

**[[আন্তর্জাতিক]]** একটি বিশেষণ (এছাড়াও বিশেষ্য হিসেবে ব্যবহার হয়ে থাকে) যার অর্থ "রাষ্ট্রের মধ্যে"।

**আন্তর্জাতিক** এছাড়াও উল্লেখ করতে পারে:
## ভূগোল
* ইন্টারন্যাশনাল, ক্যালিফোর্নিয়া, প্রাক্তন নাম ওয়াল্কারমাইন, ক্যালিফোর্নিয়া

## পরিবহন
* ''আন্তর্জাতিক'' (ট্রেন), একটি উত্তরাঞ্চলীয় সেবা
* ''আন্তর্জাতিক'' (বাষ্পচালিত জাহাজ)

## সঙ্গীত
* আন্তর্জাতিক সঙ্গীত (দ্ব্যর্থতা নিরসন), বিভিন্ন ব্যবহারের জন্য
আরব বাথ আন্দোলন

**আরব বাথ আন্দোলন** ( *Harakat Al-Ba'ath Al-Arabi*) হল বাথিস্ট রাজনৈতিক আন্দোলন। এটি আরব সোশ্যালিস্ট বাথ পার্টির পূর্বসূরি। প্রথমে এর নাম ছিল আরব ইহইয়া আন্দোলন। ১৯৪৩ সাল পর্যন্ত এই নাম ছিল। এসময় তা “বাথ” নাম ধারণ করে। মিশেল আফলাক ১৯৪০ সালে এর প্রতিষ্ঠা করেন। এর প্রতিষ্ঠাতা আফলাক ও বিতার উভয়েই বামপন্থি রাজনীতির সাথে জাতীয়তাবাদ এবং সমাজতন্ত্র।

## ইতিহাস
এই আন্দোলন ১৯৪০ সালে মাইকেল আফলাক কর্তৃক আরব ইহইয়া মুভমেন্ট নামে শুরু হয়।

প্রতিষ্ঠার অল্পকাল পর এই আন্দোলন উপনিবেশ বিরোধী আরব জাতীয়তাবাদী সামরিক কর্মকাণ্ডে জড়িয়ে পড়ে। ১৯৪১ সালে আফলাক ইরাককে সাহায্য করার জন্য সিরিয়ান কমিটি গঠন করেন। এর উদ্দেশ্য ছিল ইঙ্গ-ইরাকি যুদ্ধের সময় ব্রিটিশ বিরোধী ও ইরাকের অক্ষপন্থি সরকারকে সমর্থন করা। যুদ্ধে ইরাকি সেনাদের পাশাপাশি ব্রিটিশদের বিরুদ্ধে লড়াইয়ের সিরিয়ান কমিটি অস্ত্র ও স্বেচ্ছাসেবক পাঠায়।

১৯৪৩ সালে আফলাক সিরিয়ান সংসদের জন্য প্রার্থী হয়েছিলেন তবে তিনি ব্যর্থ হন। সিরিয়ান নির্বাচনে ব্যর্থ হওয়ার পর এই আন্দোলন অন্যান্য দল যেমন আকরাম আল হাউরানির আরব সোশ্যালিস্ট মুভমেন্ট দলের সাথে সহযোগিতা করে।

১৯৪৭ সালে দল আরব বাথ পার্টিতে পরিণত হয়। আল হাউরানির আরব সোশ্যালিস্ট মুভমেন্ট পরবর্তীকালে ১৯৫০ এর দশকে এর সাথে একীভূত হয় এবং আরব সোশ্যালিস্ট বাথ পার্টি গঠন করে।

## তথ্যসূত্র

বিষয়শ্রেণী:সিরিয়ায় আরব জাতীয়তাবাদ
বিষয়শ্রেণী:আরব জাতীয়তাবাদী রাজনৈতিক দল
বিষয়শ্রেণী:সিরিয়ায় আরব সমাজবাদ
বিষয়শ্রেণী:আরব সমাজবাদী রাজনৈতিক দল
বিষয়শ্রেণী:বাথিস্ট দল
বিষয়শ্রেণী:সিরিয়ার বিলুপ্ত রাজনৈতিক দল
দত্তাত্রেয় জয়ন্তী

**দত্তাত্রেয় জয়ন্তী** বা **দত্ত জয়ন্তী** হল একটি হিন্দু উৎসব। এই দিনটি হিন্দু দেবমণ্ডলীর তিন প্রধান দেবতা ব্রহ্মা, বিষ্ণু ও শিবের সম্মিলিত অবতার দত্তাত্রেয়ের জন্মজয়ন্তী উৎসব হিসেবে পালিত হয়। হিন্দু পঞ্জিকা অনুসারে অগ্রহায়ণ মাসের পূর্ণিমা তিথিতে এই উৎসব পালিত হয়। ভারতের মহারাষ্ট্র রাজ্যে এই উৎসব বিশেষ জনপ্রিয়।
## কিংবদন্তি
হিন্দু পুরাণ অনুসারে, দত্তাত্রেয় হলেন ঋষি অত্রি ও তার স্ত্রী অনুসূয়ার পুত্র। অনসূয়া ছিলেন ধর্মপ্রাণ নারী। তিনি ব্রহ্মা, বিষ্ণু ও শিবের সমতুল্য পুত্র লাভ করার জন্য কঠোর তপস্যা করেছিলেন। ব্রহ্মা, বিষ্ণু ও শিব হিন্দু দেবমণ্ডলে ত্রিমূর্তি নামে পরিচিত। তাদের শক্তি সরস্বতী, লক্ষ্মী ও পার্বতী – এই ত্রিদেবী অনসূয়ার প্রতি ঈর্ষান্বিত হলেন। তারা ব্রহ্মা, বিষ্ণু ও শিবকে প্ররোচিত করলেন অনসূয়ার সতীত্ব পরীক্ষার জন্য। তিন দেবতা সন্ন্যাসীর ছদ্মবেশে অনসূয়ার সামনে এসে বললেন, অনসূয়াকে নগ্ন হয়ে তাদের ভিক্ষা দিতে হবে। অনসূয়া প্রথমে বিভ্রান্ত হলেন। কিন্তু পরক্ষণেই তার মাথায় একটি বুদ্ধি এল। তিনি জল ছিটিয়ে মন্ত্র পড়ে তিন দেবতাকে শিশুতে রূপান্তরিত করলেন এবং নগ্ন হয়ে স্তন্যপান করালেন। অত্রি আশ্রমে ফিরে অনসূয়ার কাছে সব ঘটনা শুনলেন এবং ধ্যান বলে তিন সন্ন্যাসীর প্রকৃত স্বরূপের কথা জানতে পারলেন। তিনি তিন শিশুকে আলিঙ্গন করে তাদের একটি মাত্র শিশুতে পরিণত করলেন। এই শিশুর তিনটি মাথা ও ছয়টি হাত হল। দেবতারা ফিরছেন না দেখে ত্রিদেবী চিন্তিত হয়ে অনসূয়ার কাছে ছুটে গেলেন। তারা অনসূয়ার কাছে ক্ষমা চেয়ে তাদের স্বামীদের ফেরত চাইলেন। অনসূয়া রাজি হলেন। তখন ত্রিমূর্তি অত্রি ও অনসূয়ার সামনে তাদের প্রকৃত মূর্তি ধরে দাঁড়ালেন এবং তাদের দত্তাত্রেয় নামে এক পুত্র দান করলেন। যদিও দত্তাত্রেয় ত্রিমূর্তির সম্মিলিত রূপ, তবু তাকে বিষ্ণুর অবতার হিসেবেই গণ্য করা হয়। অন্যদিকে চন্দ্র ও দুর্বাসাকে যথাক্রমে ব্রহ্মা ও শিবের অবতার মনে করা হয়।

## পূজা
দত্তাত্রেয় জয়ন্তীর দিন হিন্দুরা সকালে নদীতে স্নান করে উপবাস করেন। ফুল, ধূপ, প্রদীপ ও কর্পূর দিয়ে দত্তাত্রেয়কে পূজা করা হয়। হিন্দুরা দত্তাত্রেয়কে ধ্যান করে তাকে প্রণাম করেন। দত্তাত্রেয়ের সংলাপ-সংবলিত *[[অবধূত গীতা]]* ও *[[জীবন্মুক্ত গীতা]]* পাঠ করে তার কীর্তিকাহিনি স্মরণ করা হয়। দত্তাত্রেয়ের জীবন ও বাণী অবলম্বনে রচিত আধুনিক গ্রন্থগুলিও পাঠ করা হয়। এছাড়া ভজন গান করা হয়।

দত্তাত্রেয়ের মন্দিরগুলিতে মহাসমারোহে দত্তাত্রেয় জয়ন্তী পালিত হয়। সারা ভারতে দত্তাত্রেয়ের বিভিন্ন মন্দির অবস্থিত। তবে কর্ণাটক, মহারাষ্ট্র, অন্ধ্রপ্রদেশ, তেলেঙ্গানা ও গুজরাটের দত্তাত্রেয় মন্দিরগুলিতে দত্তাত্রেয় জয়ন্তী উপলক্ষে বিশেষ উৎসব হয়।

কর্ণাটকের মানিকনগরের মানিকপ্রভু মন্দিরে একাদশী থেকে পূর্ণিমা পর্যন্ত মোট সাত দিন ধরে দত্তাত্রেয় জয়ন্তী পালিত হয়। মহারাষ্ট্র, কর্ণাটক ও তেলেঙ্গানা থেকে বহু তীর্থযাত্রী এই সময় এই মন্দিরে আসেন। দত্ত সম্প্রদায়ের অনুগামীরা সন্ত মানিক প্রভুকে দত্তাত্রেয়ের অবতার মনে করেন। তিনি দত্তাত্রেয় জয়ন্তীর দিন জন্মগ্রহণ করেছিলেন।

## পাদটীকা

বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:হিন্দুদের পবিত্র দিন
বিষয়শ্রেণী:ডিসেম্বর উদ্‌যাপন
বিষয়শ্রেণী:জানুয়ারি উদ্‌যাপন
ইসলামকিউএ.ইনফো

**ইসলামকিউএ.ইনফো** () হল একটি বহুভাষী ধর্মীয় শিক্ষামূলক ওয়েবসাইট যা ইসলাম বিষয়ক বিভিন্ন প্রশ্নের উত্তর আহলুস সুন্নাহ ওয়াল জামাত তথা কুরআন-হাদিসের আলোকে প্রদান করে থাকে। মুসলিম-অমুসলিম সবার প্রশ্নের উত্তর একেবারে সহজ সরল ও প্রাঞ্জল ভাষায় প্রমাণসহ দিয়ে থাকে। ওয়েবসাইটটির প্রতিষ্ঠাতা হলেন সৌদি আরবীয় ইসলামি পণ্ডিত সালিহ আল মুনাজ্জিদ।

## ভাষাসমূহ
২০১৪ সালের তথ্য অনুযায়ী ইসলামকিউএ.ইনফো আরবি ইংরেজি, ইতালীয়, ফার্সি, ফরাসি, উর্দু, আজারি, উইঘুর, তুর্কি, বাংলা, হিন্দি, জাপানি, চীনাসহ মোট তোরোটি ভাষায় উপলব্ধ রয়েছে।

## তথ্যসূত্র

## বহিঃসংযোগ
* ইসলামকিউএ.ইনফো বাংলা পাতা

বিষয়শ্রেণী:সুন্নি ইসলামিক ওয়েবসাইট
বিষয়শ্রেণী:প্রশ্ন-ও-উত্তরের ওয়েবসাইট
বিষয়শ্রেণী:ফতোয়া
বিষয়শ্রেণী:জাপানি ভাষার ওয়েবসাইট
বিষয়শ্রেণী:আরবি ভাষার ওয়েবসাইট
বিষয়শ্রেণী:উর্দু ভাষার ওয়েবসাইট
বিষয়শ্রেণী:বহুভাষিক ওয়েবসাইট
বিষয়শ্রেণী:ইসলামি ওয়েবসাইট
বিষয়শ্রেণী:১৯৯৭-এ প্রতিষ্ঠিত ইন্টারনেট সম্পত্তি
বিষয়শ্রেণী:সৌদি আরবীয় ওয়েবসাইট
বিষয়শ্রেণী:সালাফি আন্দোলন
মুনমুন দত্ত

**মুনমুন দত্ত** একজন ভারতীয় চলচ্চিত্র, টেলিভিশন অভিনেত্রী এবং মডেল। সে দীর্ঘ চলমান হিন্দি টেলিভিশন ধারাবাহিক *[[তারক মেহতা কা উল্টা চশমা]]'য় ববিতা নামে অভিনয় করেন।

দত্ত  [[পশ্চিমবঙ্গ|পশ্চিমবঙ্গের]], [[দূর্গাপুর|দূর্গাপুরের]] গায়ক পরিবারে জন্মগ্রহণ করে। তিনি নিয়মাফিক ভাবে সর্বোত্তম সঙ্গীত প্রশিক্ষণ নিয়েছেন। উচ্চ মাধ্যমিক শিক্ষা সম্পূর্ণ করার পর মহারাষ্ট্রের পুনের একটি কলেজে ভর্তি হয়। পুনেতে বাস করার সময় মুনমুন ফ্যাশান শো তে অংশগ্রহণ করব। তিনি মুম্বাইয়ে আসেন এবং এবং [[জি টিভি]]'র ২০০৪ সালের ধারাবাহিক *হাম সাব ভারতী*তে অভিনয়ের মাধ্যমে তার অভিনয় জীবন শুরু হয়। তার প্রথম চলচ্চিত্র ছিল [[কামাল হাসান]]-এর *মুম্বাই এক্সপ্রেস*। ২০০৬ সালের *হলিডে* চলচ্চিত্রে তিনি অভিনয় করেছেন।

==টেলিভিশন==


==চলচ্চিত্র==
*২০০৫ *মুম্বাই এক্সপ্রেস*
*২০০৬ *হলিউডে''

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:বাঙালি ব্যক্তি
বিষয়শ্রেণী:মুম্বইয়ের নারী মডেল
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:১৯৮৭-এ জন্ম
বিষয়শ্রেণী:হিন্দি চলচ্চিত্র অভিনেত্রী
শৈলেশ লোধা

**শৈলেশ লোধা** হলো ভারতীয় অভিনেতা, লেখক ও কৌতুকশিল্পী।শৈলেশ লোধা (জন্ম: ৮ নভেম্বর ১৯৬৯) একজন ভারতীয় কবি, অভিনেতা এবং লেখক। তিনি ভারতের দীর্ঘতম চলমান হিন্দি সিটকম "তারাক মেহতা কা উল্টা চশমা"-তে তারাক মেহতা চরিত্রে অভিনয়ের জন্য সবচেয়ে বেশি পরিচিত। এই ধারাবাহিকে তিনি একজন বাস্তব জীবনের গুজরাটি কলামিস্টের চরিত্রে অভিনয় করেন, যিনি তার পরম মিত্র জেঠালালকে উপদেশের মাধ্যমে সাহায্য করেন। লোধা ২০০৮ সাল থেকে এই ধারাবাহিকে কাজ করেছেন, তবে ২০২২ সালে তিনি নতুন চরিত্রে নিজেকে অন্বেষণ করার জন্য শোটি ছেড়ে দেন।

তিনি একজন কৌতুকশিল্পী এবং উপস্থাপক হিসেবেও কাজ করেছেন, যেমন "কমেডি সার্কাস" (২০০৮) এবং "ওয়াহ ওয়াহ কিয়া বাত হেই" (২০১২-২০১৩)। লেখক হিসেবে তিনি চারটি বই প্রকাশ করেছেন, যার মধ্যে দুটি বিদ্রুপাত্মক, একটি আত্মপ্রচেষ্টার উপর এবং একটি কবিতার সংগ্রহ "দিলজাল কা ফেসবুক স্টাটাস"। তিনি স্বাতি লোধাকে বিয়ে করেছেন এবং তাদের একটি সন্তান রয়েছে।

তার কাজের জন্য তিনি বেশ কিছু পুরস্কার পেয়েছেন, যেমন ২০১২ সালে "তারাক মেহতা কা উল্টা চশমা"-র জন্য সাবকে আনোকহা অ্যাওয়ার্ড এবং ২০১৪ সালে জি গোল্ড অ্যাওয়ার্ডে সেরা উপস্থাপক হিসেবে। তিনি রাজস্থানের যোধপুরে জন্মগ্রহণ করেন।

দ্রষ্টব্য**: শৈলেশ লোধার সঙ্গে শৈলেশ দে (১৯১৬-২০০০), যিনি একজন বাঙালি লেখক ও ভারতের স্বাধীনতা সংগ্রামের ইতিহাস রচয়িতা ছিলেন।

## কর্মজীবন
শৈলেশ লোধা হলেন একজন লেখক। তিনি তার অভিনয় শুরু করেন ভারতের সবচেয়ে চলমান টেলিভিশন ধারাবাহিক *তারাক মেহতা কা উল্টা চশমা*-তে। সেখাতে তিনি তারাক মেহতা চরিত্রে অভিনয় করছেন। সেখান তিনি হলেন একজন বাস্তব জীবন লেখক। তিনি তার উপদেশের মাধ্যমে তার পরম মিত্র জেঠালালকে সাহায্য করেন।

## টেলিভিশন কর্মজীবন
*২০০৮ *কমেডি সার্কাস* -  প্রতিযোগী
*২০০৮-বর্তমান *[[তারক মেহতা কা উল্টা চশমা]]* -তারক মেহতা
*২০১২-২০১৩ *ওয়াহ ওয়াহ কিয়া বাত হেই -বিচারক / উপস্থাপক
*২০১৪ আজাব গাজাব ঝামা- কামেও

==লেখক==
লৌধা চারটি বই লিখেছে: প্রথম দুইটি ছিল বিদ্রুপাত্মক মেজাজের। তৃতীয়টি ছিল নিজের আত্মপ্রচেষ্টা এবং তার স্ত্রী সহাতায় লিখে। *দিলজাল কা ফেসবুক স্টাটাস'', হল তার একটি কবিতার সংগ্রহ।
## ব্যক্তিগত জীবন
সে সোয়াতি লৌধা কে বিয়ে করেছেন।
## পুরস্কারসমূহ

## তথ্যসূত্র

## বহিঃসংযোগ
*
*

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় কৌতুকাভিনেতা
বিষয়শ্রেণী:ভারতীয় জনসমক্ষে কৌতুক পরিবেশন শিল্পী
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:হিন্দি টেলিভিশনের অভিনেতা
বিষয়শ্রেণী:ভারতীয় পুরুষ কবি
বিষয়শ্রেণী:রাজস্থানের অভিনেতা
বিষয়শ্রেণী:যোধপুরের ব্যক্তি
বিষয়শ্রেণী:রাজস্থানের কবি
জীবনের গল্প আছে বাকি অল্প

**জীবনের গল্প আছে বাকি অল্প** (English:**There's little left in life stories**) ১৯৯১ খ্রিষ্টাব্দে প্রকাশিত ফিরে ফিরে আসি অ্যালবামের একটি গান। এই গানে সুর দিয়েছেন আহমেদ ইমতিয়াজ বুলবুল এবং কণ্ঠ দিয়েছেন অ্যান্ড্রু কিশোর।

এটি একটি হৃদয় বিদারক গান। এর মাধ্যমে মানুষের জীবনের চরম সত্যটি প্রকাশ পেয়েছে। যাই হোক, তৎকালীন সময়ে গানটি গায়ককে বিশেষ সুনাম এনে দিয়েছিল।

## তথ্যসূত্র

জীবনের গল্প আছে বাকি অল্প গান লিরিক্স 

বিষয়শ্রেণী:আহমেদ ইমতিয়াজ বুলবুল সুরারোপিত গান
বিষয়শ্রেণী:বাংলা চলচ্চিত্রের গান
লুনা ৯

**লুনা ৯** অভ্যন্তরীণ নাম **Ye-6 No.13**, ছিল সোভিয়েত ইউনিয়নের লুনা প্রোগ্রামের একটি জনহীন মহাকাশ অভিযান। ১৯৬৬ সালের ৩ ফেব্রুয়ারি লুনা ৯ মহাকাশযান চাঁদে প্রথম নরম অবতরনকারী মহাকাশযান হয়ে ওঠে, অথবা পৃথিবী ছাড়া অন্য কোন গ্রহের শরীরে অবতরণ করে, এবং অন্য গ্রহের পৃষ্ঠ থেকে পৃথিবীতে ফোটোগ্রাফিক তথ্য প্রেরণ করে।

## মহাকাশযান
অবতরণকারীর ভর ছিল । এটা প্রতি ঘণ্টায় ২২ কিলোমিটার গতির প্রভাব থেকে বাঁচার জন্য অবতরণ ব্যাগ ব্যবহার করে।  এতে  রেডিও সরঞ্জাম, একটি প্রোগ্রাম টাইমিং ডিভাইস, তাপ নিয়ন্ত্রণ ব্যবস্থা, বৈজ্ঞানিক যন্ত্রপাতি, শক্তির উৎস , এবং একটি টেলিভিশন ব্যবস্থা অভেদ্যভাবে সিল করা ছিল।

## তথ্যসূত্র

## বহিঃসংযোগ
* Zarya - Luna 9 chronology 
* Jodrell Bank first image

বিষয়শ্রেণী:চাঁদে অভিযান
বিষয়শ্রেণী:চাঁদে অবতরণ
বিষয়শ্রেণী:লুনা কর্মসূচি
মনমোহন দত্ত

**মনমোহন দত্ত** ছিলেন মলয়া সংগীতের জনক, মরমী সাধক,মাইজভাণ্ডারী গানের গীতিকার, কবি, বাউল, সমাজ সংস্কারক ও অসংখ্য অসাধারণ গানের গীতিকার, সুরকার ও গায়ক। তিনি **মনোমোহন সাধু** নামেই অধিক পরিচিত  ছিলেন। মনমোহন দত্তের লেখা গানগুলো সুর দিয়েছেন ওস্তাদ আলাউদ্দীন খাঁ এর জ্যেষ্ঠ ভ্রাতা আফতাবউদ্দিন খাঁ।

## জন্ম ও বংশপরিচয়
মনমোহন দত্ত ব্রিটিশ ভারতের ব্রাহ্মণবাড়িয়া জেলার নবীনগর উপজেলার অর্ন্তগত সাতমোড়া গ্রামে ১২৮৪ বঙ্গাব্দের ১০ই মাঘ জন্মগ্রহণ করেন। তার পিতার নাম ছিল পদ্মনাথ দত্ত ও মাতার নাম ছিল হর মৌহিনি। তাদের পারিবারিক পেশা ছিলো কবিরাজি। মনমোহন দত্তের পূর্বপুরুষরা সোনার গাঁও ভট্টগ্রামের জমিদার ও এ অঞ্চলের প্রধান সাঁজওয়াল ছিলেন। সাঁজওয়াল বলতে সে সময় যারা বাদশাদের সৈন্য সামন্ত যোগান দিত তাদের বোঝায়। পরে ঐ বংশের একটা অংশ সাতমোড়া গ্রামে বসতি স্থাপন করে।

## শিক্ষাজীবন
মনমোহন তার শিক্ষা জীবন শুরু করেন তারই গ্রামের এক বৃদ্ধ রামজীবন চক্রবর্তী ব্রাহ্মণের পাঠশালায়। পরবর্তীতে তিনি গ্রামের স্কুলে ভর্তি হন এবং সেখান থেকে পঞ্চম শ্রেণী পাস করেন। তিনি মোক্তারি সম্বন্ধে শিক্ষালাভ শুরু করলেও শেষ পর্যন্ত পরীক্ষায় উত্তীর্ণ হতে পারেননি।

## পরিবার
ছয়ফুল্লাকান্দি গ্রামের সাধ্বী সৌধামনি দত্তের সাথে ১৩০৮ সনের ২৮শে ভাদ্র সোমবার মনমোহন বিবাহ বন্ধনে আবদ্ধ হন। তাদের সংসারে একটি মাত্র সন্তান ছিল, নাম শ্রী সুধীরচন্দ্র দত্ত ।

## সঙ্গীত সাধনা
মনমোহন দত্তের চিন্তাভাবনার পরিচয় তার গানেই পাওয়া যায় । সমকালীন নানা কুসংস্কার,  সামাজিক বিভেদ, সাম্প্রদায়িকতাসহ বিভিন্ন কুপ্রথার বিরুদ্ধে তিনি গানের মাধ্যমে প্রতিবাদ তুলে ধরেন। তার গানে স্রষ্টা ও সৃষ্টির অলৌকিক সর্ম্পকও খুব সাবলীলভাবে ফুটে উঠে। তার গান নিয়ে শিল্পকলা একাডেমী, জাতীয় নাট্যশালাসহ দেশের বিভিন্ন শীর্ষ স্থানীয় সংস্থা বিভিন্ন সময় গবেষণাসহ স্মরণনভা অনুষ্ঠিত হয়। চট্টগ্রামের মাইজভান্ডারের অনুসারীরা মনমোহনের ভাব সঙ্গীতের দ্বারা বেশ প্রভাবিত।
তার স্বল্প জীবনকালে প্রায় হাজার খানেক গান, কবিতা এবং আধ্যাত্মিক সাধন প্রণালী এবং মনুষত্ত্ব অর্জনের পথের দিশা সংক্রান্ত গান লিখে গেছেন।

## রচনাবলী
তার উল্লেখযোগ্য রচনাবলীর মধ্যে রয়েছে:
* মলয়া - প্রথম খন্ড
* মলয়া - দ্বিতীয় খন্ড
* প্রেমারিজাত
* খনি (দয়াময়)
* পথিক
* পাথেয়
* ময়না
* যোগ প্রণালী
* লীলারহস্য

## তথ্যসূত্র

বিষয়শ্রেণী:বাঙালি কবি
বিষয়শ্রেণী:১২৮৪ বঙ্গাব্দে জন্ম
বিষয়শ্রেণী:১৩১৬ বঙ্গাব্দ এ মৃত্যু
বিষয়শ্রেণী:বাঙালি সঙ্গীতশিল্পী
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাঙালি সুরকার
বিষয়শ্রেণী:বাংলাদেশী কবি
বিষয়শ্রেণী:বাংলাদেশের লোকসংগীত
বিষয়শ্রেণী:ব্রাহ্মণবাড়িয়া জেলার সঙ্গীতজ্ঞ
কিউইক্স

**কিউইক্স** () একটি বিনামূল্যের প্রোগ্রাম যা অফলাইনে উইকিপিডিয়া দেখতে ব্যবহার করা হয়, যাতে ইন্টারনেট সংযোগ ব্যবহারের প্রয়োজন হয় না। এটিতে জেডআইএম বিন্যাসের একটি ফাইলের মধ্যে প্রকল্পের বিষয়বস্তু সংরক্ষিত থাকে, যাতে সংকুচিত অবস্থায় নিবন্ধের বিষয়বস্তু থাকে। এটিতে যে কোন উইকিমিডিয়া প্রকল্পের বিষয়বস্তু পড়া সম্ভব, যদিও এটি মূলত শুধুমাত্র উইকিপিডিয়ার জন্য ডিজাইন করা হয়েছে।

সফটওয়্যারটি ইন্টারনেটের প্রবেশাধিকার বিহীন কম্পিউটারের জন্য ডিজাইন করা হয়েছে, এবং বিশেষত, উন্নয়নশীল দেশসমূহের বিদ্যালয়সমূহের জন্য, যেখানে ইন্টারনেটে প্রবেশ করা আরও কঠিন বা ব্যয়বহুল। কিউইক্সের এসওএস শিশু সংস্থার জন্য বিশেষভাবে ডিজাইন করা একটি সংস্করণ রয়েছে।

কিউইক্স মোজিলা ফ্রেমওয়ার্ক ব্যবহার করে। এটাতে সম্পূর্ণ পাঠ্য সন্ধান, ট্যাবযুক্ত পরিভ্রমন, এবং পিডিএফ এবং HTML-এ নিবন্ধ রপ্তানি করার অপশন বা বিকল্প রয়েছে।

## তথ্যসূত্র

## বহিঃসংযোগ
* 
* 
* RSS/Atom প্ল্যানেট 
* কিউইক্সের মাইক্রোব্লগিং ফিড
* কিউইক্সের জন্য কিছু ZIM ফাইল
* [[উইকিম্যানিয়া ২০১৩] থেকে কিউইক্সের ব্যাখ্যা]

বিষয়শ্রেণী:উইকিপিডিয়া
বিষয়শ্রেণী:২০১০-এর সফটওয়্যার
বিষয়শ্রেণী:মুক্ত সফটওয়্যার
বিষয়শ্রেণী:সফটওয়্যার যেটি এক্সইউএল ব্যবহার করে
বিষয়শ্রেণী:ই-বুক সরবরাহকারী
বিষয়শ্রেণী:প্রকাশন
বিষয়শ্রেণী:ইন্টারনেট গোপনীয়তা সফটওয়্যার
বিষয়শ্রেণী:ক্রস-প্ল্যাটফর্ম সফটওয়্যার
বিষয়শ্রেণী:মুক্ত মোবাইল সফটওয়্যার
বিষয়শ্রেণী:ইন্টারনেট বিবাচন
বিষয়শ্রেণী:সফটওয়্যার নির্মাণ
আরব সোশ্যালিস্ট মুভমেন্ট

**আরব সোশ্যালিস্ট মুভমেন্ট** () (**আরব সোশ্যালিস্ট পার্টি** বলেও পরিচিত) হল সিরিয়ার একটি রাজনৈতিক দল।

এটি একটি আরব সমাজবাদী দল। কৃষক আন্দোলনের সাথে এর সংযোগ রয়েছে। এটি ১৯৩০ এর দশকে আকরাম আল হাউরানির নেতৃত্বাধীন সামন্তবিরোধী দলের সাথে নিজের শিকড় উল্লেখ করে থাকে। তবে আনুষ্ঠানিকভাবে ১৯৫০ সালের ৫ জানুয়ারি এর যাত্রা শুরু হয়। ১৯৫৩ সালে বাথ পার্টির সাথে এই দল একীভূত হয়। এটি কয়েকটি শাখায় বিভক্ত। একটি ন্যাশনাল প্রোগ্রেসিভ ফ্রন্টের অংশ যা বাথ পার্টির সাংবিধানিক নেতৃত্ব মেনে নেয়। ২০০৭ সালের ২২ এপ্রিল পিপলস কাউন্সিল অব সিরিয়ার নির্বাচনে তারা ২৫০ এর মধ্যে ৩টি আসন লাভ করে। অন্যান্য শাখাগুলোও আইনগত স্বীকৃতি ও সংসদে প্রতিনিধিত্ব পায়, তবে তা ন্যাশনাল ভো মুভমেট নামে। তৃতীয় অংশটি বিরোধীপক্ষে থেকে যায় এবং ন্যাশনাল ডেমোক্রেটিক র‍্যালিতে অংশ নেয়।

বিষয়শ্রেণী:সিরিয়ায় আরব জাতীয়তাবাদ
বিষয়শ্রেণী:আরব জাতীয়তাবাদী রাজনৈতিক দল
বিষয়শ্রেণী:সিরিয়ায় আরব সমাজবাদ
বিষয়শ্রেণী:আরব সমাজবাদী দল
বিষয়শ্রেণী:সিরিয়ার সমাজবাদী দল
বিষয়শ্রেণী:সিরিয়ায় ধর্মনিরপেক্ষতা
মুহাম্মদ তাহির আল-হুসাইনি

**মুহাম্মদ তাহির মোস্তফা তাহির আল-হুসাইনি** (, ১৮৪২–১৯০৮) ছিলেন জেরুসালেমের শরিয়া আদালতের বিচারক। তিনি কামিল আল হুসাইনি ও মুহাম্মদ আমিন আল-হুসাইনির পিতা। তারা দুজনেই পরবর্তীকালে পিতার স্থলাভিষিক্ত হন।

## জীবন
তিনি জেরুসালেমের আল-হুসাইনি পরিবারে জন্মগ্রহণ করেন। উসমানীয় সাম্রাজ্যের তরফ থেকে তাকে ১৮৬০ এর দশকে জেরুসালেমের কাজি নিয়োগ দেয়া হয়। তিনি *আয়ান* কমিটিতে ছিলেন যা জেরুসালেম এলাকায় বিদেশীদের কাছে জমি বিক্রি যাচাইবাছাই করত। এর ফলে ১৮৯৭ এর শুরুর দিকে ইহুদিদের কাছে জমি বিক্রি বন্ধ হয়ে যায়। তার মৃত্যুর পর তার পুত্র কামিল আল-হুসাইনি জেরুসালেমের গ্র্যান্ড মুফতি হন।

মুহাম্মদ তাহির আল-হুসাইনি ১৮৮০ এবং ১৮৯০ এর দশকে ইহুদিবাদের প্রথম দিকের সমালোচকদের একজন ছিলেন এবং তিনি জেরুজালেমের মুতাসাররিফিয়ায় ইহুদি অভিবাসীদের জমি কেনা থেকে বিরত রাখার জন্য বেশ কয়েকবার চেষ্টা করেছিলেন। ১৮৯৭ সালে মুফতির নেতৃত্বে একটি কমিশন পরবর্তী কয়েক বছরের জন্য ইহুদি অভিবাসন বন্ধ করতে সক্ষম হয়। যখন প্রশাসনিক পরিষদ ১৮৯৯ সালের সেপ্টেম্বরে ইহুদি অভিবাসন সম্পর্কে একটি প্রতিবেদন পায়, যেখানে মুফতি হুসাইনি "প্রস্তাব দেন যে ১৮৯১ সাল থেকে ফিলিস্তিনে প্রতিষ্ঠিত সমস্ত বিদেশী ইহুদিদের বহিষ্কার করার সাথেসাথে নতুন আগতদেরকে আতঙ্কিত করা হবে।" কিন্তু তার চরম প্রস্তাবটি মুতাসাররিফ একটি নীতির পক্ষে প্রত্যাখ্যান করেছিল যা ইহুদি অভিবাসনের অনুমতি দেয় যতক্ষণ না অভিবাসীরা উসমানীয় নাগরিক হিসাবে আত্মীকরণ করে।

## তথ্যসূত্র

## আরও পড়ুন
*Zvi Elpeleg (1992, David Harvey, trans.). *The Grand Mufti : Haj Amin al-Hussaini, Founder of the Palestinian National Movement* (London: Frank Cass) 

## বহিঃসংযোগ
*Palestinian Personalities: Al-Hussaini, Mohammed Tahir

বিষয়শ্রেণী:১৮৪২-এ জন্ম
বিষয়শ্রেণী:১৯০৮-এ মৃত্যু
বিষয়শ্রেণী:জেরুসালেমের প্রধান মুফতি
বিষয়শ্রেণী:ফিলিস্তিনি সুন্নি মুসলিম
বিষয়শ্রেণী:২০শ-শতাব্দীর ইমাম
বিষয়শ্রেণী:আল-হুসাইনি পরিবার
বিষয়শ্রেণী:সাবেক গ্র্যান্ড মুফতি
বিষয়শ্রেণী:১৯শ শতাব্দীর আরব ব্যক্তি
কামিল আল-হুসাইনি

**কামিল আল-হুসাইনি** (, বা **কামেল আল-হুসাইনি**) (২৩ ফেব্রুয়ারি ১৮৮২ - ৩১ মার্চ ১৯২১) ছিলেন একজন সুন্নি মুসলিম ধর্মীয় নেতা এবং জেরুসালেমের গ্র্যান্ড মুফতি। তিনি ১৯০৮ সাল থেকে তার মৃত্যু পর্যন্ত এই পদে ছিলেন।

কামিল আল হুসাইনি জেরুসালেমের প্রথম গ্র্যান্ড মুফতি মুহাম্মদ তাহির আল-হুসাইনির পুত্র। ১৯০৮ সালে তার পিতার মৃত্যুর পর তিনি তার উত্তরসুরি হন। রাজনৈতিক দিক থেকে তিনি তার পিতার চেয়ে ভিন্নপন্থি ছিলেন। ফিলিস্তিনে ব্রিটিশ মেন্ডেটের সময় তিনি ইহুদি ও ব্রিটিশ কর্তৃপক্ষের সাথে সমঝোতার পক্ষে ছিলেন। ব্রিটিশরা তাকে আপিল আদালতের চেয়ারম্যান এবং পরবর্তীতে উচ্চতর ওয়াকফ কমিটির নেতা নিয়োগ দেয়।

তার মৃত্যুর পর তার ভাই মুহাম্মদ আমিন আল-হুসাইনি তার উত্তরসুরি হন।

## তথ্যসূত্র

*Zvi Elpeleg (1992, David Harvey, trans.). *The Grand Mufti : Haj Amin al-Hussaini, Founder of the Palestinian National Movement* (London: Frank Cass) 

## বহিঃসংযোগ
*Palestinian Personalities: Al-Husseini, Kamel

বিষয়শ্রেণী:১৯২১-এ মৃত্যু
বিষয়শ্রেণী:জেরুসালেমের প্রধান মুফতি
বিষয়শ্রেণী:ফিলিস্তিনি বিচারক
বিষয়শ্রেণী:১৮৮২-এ জন্ম
বিষয়শ্রেণী:শরিয়া বিচারক
বিষয়শ্রেণী:আল-হুসাইনি পরিবার
বিষয়শ্রেণী:২০শ শতাব্দীর আরব ব্যক্তি
বিষয়শ্রেণী:ফিলিস্তিনি সুন্নি মুসলিম
ওরায়ন (মহাকাশযান)

**ওরায়ন** (আনুষ্ঠানিকভাবে ওরায়ন মাল্টি-পারপাস ক্রু ভেহিকেল বা ওরিয়ন এমপিসিভি) হল নাসার মানব মহাশূন্য যাত্রার কর্মসূচীগুলির আংশিক পুনর্ব্যবহারযোগ্য মহাকাশযানসমূহের একটি শ্রেণি। মহাকাশযানটিতে একটি ক্রু মডিউল (সিএম) রয়েছে, যা লকহিড মার্টিন ও ইউরোপীয় পরিষেবা মডিউল (ইএসএম) কর্তৃক নকশাকৃত এবং এয়ারবাস ডিফেন্স অ্যান্ড স্পেস দ্বারা নির্মিত। ওরায়ন পৃথিবী নিম্ন কক্ষপথের বাইরে ছয়জন নভোচারীকে বহন করতে সক্ষম এবং ২১ দিনের অবকাশহীন যাত্রা করতে পারে ও ছয় মাস পর্যন্ত ডকিং অবস্থায় থাকতে পারে। এতে সৌর প্যানেল, একটি স্বয়ংক্রিয় ডকিং ব্যবস্থা ও বোয়িং ৭৮৭ ড্রিমলাইনারে ব্যবহৃত কাচের ককপিট ইন্টারফেস রয়েছে।

## ইতিহাস

### ওরায়ন সি ই ভি

২০০৪ সালের ১৪ জানুয়ারি মার্কিন প্রেসিডেন্ট জর্জ ডব্লিউ. বুশ ক্রু এক্সপ্লোরেশন ভেহিকল (CEV) কে ভিশন ফর স্পেস এক্সপ্লোরেশন এর অংশ হিসেবে ঘোষিত করেন ।

## তথ্যসূত্র

## বহিঃসংযোগ

* 
* Spherical panoramas of the GTA in Michoud, LA & Littleton, CO
* ESA Photo Gallery
* Mission concept for combined Orion/Sample return
* 
* 
* 

বিষয়শ্রেণী:ওরায়ন প্রকল্প
বিষয়শ্রেণী:প্রকল্পিত মহাকাশযান
বিষয়শ্রেণী:মনুষ্যবাহী মহাকাশযান
বিষয়শ্রেণী:প্রস্তাবিত মহাকাশযান
বিষয়শ্রেণী:আর্টেমিস কর্মসূচি
বিষয়শ্রেণী:পুনরায় ব্যবহারযোগ্য মহাকাশযান
বিষয়শ্রেণী:নাসা মহাকাশযান
বারমাকি

**বারমাকি** ( *Barmakīyān*;  - *al-Barāmikah*, from the Sanskrit: *pramukha* प्रमुख "leader, chief administrator, registrar"); ছিল মধ্যযুগে বালখের একটি পরিবার। তারা উত্তরাধিকার সূত্রে বৌদ্ধ নেতা ছিলেন। পরবর্তীতে আব্বাসীয় খলিফাদের সময় তারা ব্যাপক আকারে রাজনৈতিক ক্ষমতা লাভ করেন। খালিদ ইবনে বারমাক প্রথম আব্বাসীয় খলিফা আস সাফাহর প্রধানমন্ত্রী বা উজির হন। তার পুত্র ইয়াহিয়া হারুনুর রশিদকে ক্ষমতালাভে সাহায্য করেন। বারমাকিরা তাদের নানাবিধ গুণের কারণে সমাদৃত ছিলেন। আরব্য রজনীর কিছু গল্পে তাদের উল্লেখ রয়েছে।

## তথ্যসূত্র

*
*

বিষয়শ্রেণী:ইসলামে ধর্মান্তরিত
বিষয়শ্রেণী:মুসলিম রাজবংশ
বিষয়শ্রেণী:আরব্য রজনীর চরিত্র
বিষয়শ্রেণী:বারমাকি
বিষয়শ্রেণী:বৌদ্ধধর্ম থেকে ইসলামে ধর্মান্তরিত
ওফেলিয়া

**ওফেলিয়া** হলেন শেক্সপিয়রের হ্যামলেট নাটকের একটি কাল্পনিক চরিত্র । তিনি ডেনমার্কের অভিজাত, পোলোনিয়াসের কন্যা, লেয়ার্তেসের ভগিনী এবং হ্যামলেটের সম্ভাব্য স্ত্রী ছিলেন । ইনি নাটকটির স্বল্পসংখ্যক স্ত্রী চরিত্রের অন্যতম ।

## তথ্যসূত্র

* Banham, Martin, ed. 1998. *The Cambridge Guide to Theatre.* Cambridge: Cambridge University Press. .
* Charney, Maurice. 2000. *Shakespeare on Love & Lust*. New York: Columbia University Press. .
* Gurr, Andrew. 1992. *The Shakespearean Stage 1574-1642*. Third ed. Cambridge: Cambridge University Press. .
* Hattaway, Michael. 1982. *Elizabethan Popular Theatre: Plays in Performance*. Theatre Production ser. London and Boston: Routledge and Kegan Paul. .
* Thomson, Peter. 1983. *Shakespeare's Theatre*. Theatre Production ser. London and Boston: Routledge and Kegan Paul. .
* Wells, Stanley, and Sarah Stanton, eds. 2002. *The Cambridge Companion to Shakespeare on Stage*. Cambridge Companions to Literature ser. Cambridge: Cambridge University Press. .

## বহিঃসংযোগ
* 'Shakespeare's Ophelia?' , Rob Sharp, *[[The Independent]]*, 8 June 2011
* 'Five Truths', directed by Katie Mitchell created for the Victoria and Albert Museum, 12 July 2011

বিষয়শ্রেণী:কল্পকাহিনীর চরিত্র
বিষয়শ্রেণী:কল্পকাহিনীতে মানসিক অসুস্থতা
বিষয়শ্রেণী:কল্পকাহিনীতে মানসিক স্বাস্থ্য
বিষয়শ্রেণী:কাল্পনিক আত্মহত্যা
বাথ মতবাদ

**বাথ মতবাদ** বা **বাথবাদ** ( *al-ba‘ath* অর্থ "নবজাগরণ" বা "পুনরুত্থান") হলো একটি আরব জাতীয়তাবাদী আদর্শ যা একটি একটি ঐক্যবদ্ধ আরব রাষ্ট্রের ধারণা পোষণ করে। এই আদর্শ জাকি আল আরসুজি, মিশেল আফলাক ও সালাহউদ্দিন আল বিতারের তত্ত্বের উপর প্রতিষ্ঠিত।

বাথীয় সমাজ আরব সংস্কৃতি, মূল্যবোধ ও সমাজের রেনেসার উপর আলোকপাত করে। এটি একদলীয় রাষ্ট্রের ধারণাকে সমর্থন করে এবং রাজনৈতিক বহুত্ববাদী ধারণাকে প্রত্যাখ্যান করে। বাথ পার্টি আলোকিত আরব সমাজ বিনির্মাণের জন্য কোনো নির্দিষ্ট সময় নির্দেশ করে না। বাথ মতবাদ আরব জাতীয়তাবাদ, প্যান আরবিজম, আরব সমাজবাদ ও সামাজিক উন্নয়নের নীতির উপর প্রতিষ্ঠিত। এটি একটি ধর্মনিরপেক্ষ মতবাদ। বাথীয় রাষ্ট্র সমাজতান্ত্রিক অর্থনীতি সমর্থন করে। বাথীয় মতাদর্শে সমাজতন্ত্র বলতে রাষ্ট্রীয় সমাজতন্ত্র বা অর্থনৈতিক সাম্য বোঝায় না, এটি আধুনিকায়ন নির্দেশ করে। বাথবাদীরা বিশ্বাস করেন যে আরব সমাজকে প্রকৃত অর্থে স্বাধীন ও ঐক্যবদ্ধ করার জন্য সমাজতন্ত্রই একমাত্র পথ।

অস্তিত্ব লাভ করা দুইটি রাষ্ট্র ইরাক ও সিরিয়া তাদের কর্তৃত্ববাদী সরকারের মাধ্যমে এই আদর্শের সমালোচনায় নিষেধ করে। এসব সরকারকে নব্য বাথবাদী বলা হয় কারণ ইরাক ও সিরিয়ায় রূপগ্রহণকারী এসব বাথিজম মিশেল আফলাক ও সালাহউদ্দিন আল বিতারের বাথবাদের চেয়ে অনেক ভিন্ন প্রকৃতির। উদাহরণস্বরূপ শাসনকারী কোনো বাথ পার্টিই আরব বিশ্বকে একীভূত করার প্রকৃত চেষ্টা করেনি।

## তথ্যসূত্র

### পাদটীকা

### দেখুন

*
*
*
*
*
* 
*
*
*
*
*
*
*
*
*
*
*
*
*
*
*
*
*
*
*
*
*
*
*

## বহিঃসংযোগ
*The Constitution of the Arab Socialist Ba'ath Party

বিষয়শ্রেণী:বাথিজম
বিষয়শ্রেণী:রাজনৈতিক মতাদর্শ
বিষয়শ্রেণী:আরব জাতীয়তাবাদ
বিষয়শ্রেণী:সমাজতন্ত্রের ধরন
চট্টগ্রাম সিটি কর্পোরেশন মিউনিসিপ্যাল মডেল স্কুল এন্ড কলেজ

**চট্টগ্রাম সিটি কর্পোরেশন মিউনিসিপ্যাল মডেল স্কুল এন্ড কলেজ** বাংলাদেশের চট্টগ্রামে অবস্থিত একটি বেসরকারি  মাধ্যমিক ও উচ্চমাধ্যমিক শিক্ষাপ্রতিষ্ঠান। শিক্ষাপ্রতিষ্ঠানটি ১৮৮০ খ্রিষ্টাব্দে প্রতিষ্ঠিত হয় এবং এটি কোতোয়ালী থানার অন্তর্গত।
২০১৬ খ্রিষ্টাব্দে শিক্ষাপ্রতিষ্ঠানটি চট্টগ্রাম সিটি কর্পোরেশনের  অধিভুক্ত হয়।  বঙ্গবন্ধু ল' টেম্পল ও কৃষ্ণকুমারী সিটি করপোরেশন বালিকা উচ্চ বিদ্যালয় এই বিদ্যালয়ের শিক্ষাঙ্গনে অবস্থিত।

## খেলাধুলা
এখানকার শিক্ষার্থীরা পড়ালেখার পাশাপাশি পারদর্শী খেলাধুলাতেও। বিগত কয়েক বছর ধরে এসএসসিতে ধারাবাহিকভাবে ভালো করে আসছে প্রতিষ্ঠানটি। একই সঙ্গে কয়েক যুগ ধরে হকি(বর্তমান রানার্সআপ জাতীয়ভাবে) ও হ্যান্ডবলে এ অঞ্চলের স্কুলগুলোর মধ্যে শ্রেষ্ঠত্ব অর্জন করেছে মিউনিসিপ্যাল মডেল হাই স্কুল।

## ইতিহাস
thumb|২০১৬ খ্রিষ্টাব্দের পূর্ববর্তী বিদ্যালয়ের প্রতীক।

১৮৮০ খ্রিষ্টাব্দে, শ্যামাচরণ সেন নামে একজন চট্টগ্রামের সমাজকর্মী কর্তৃক মিউনিসিপ্যাল হাই স্কুল প্রতিষ্ঠিত করেন।এটি প্রথম একটি জুনিয়র ইংলিশ স্কুল হিসেবে প্রতিষ্ঠিত হয়।প্রতিষ্ঠাতা শ্যামাচরণ, মিউনিসিপ্যাল হাই স্কুলের প্রথম প্রধান শিক্ষক হিসেবে দায়িত্ব পালন করেন। 

## উল্লেখযোগ্য শিক্ষার্থী
* অনুপম সেন, সমাজবিজ্ঞানী এবং একুশে পদক বিজয়ী।

## আরো দেখুন
* চট্টগ্রামের বিদ্যালয়সমূহের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:১৮৮০-এ ব্রিটিশ ভারতে প্রতিষ্ঠিত
বিষয়শ্রেণী:১৮৮০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রামের বিদ্যালয়
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান
বিষয়শ্রেণী:বাংলাদেশের বালক বিদ্যালয়
বিষয়শ্রেণী:৫৭ বিএনসিসি স্কোয়াড্রনের ইউনিট
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
লুনা ১৬

**লুনা ১৬** ছিল একটি জনহীন মহাকাশ অভিযান, সোভিয়েত লুনা প্রোগ্রামের একটি অংশ। লুনা ১৬ ছিল প্রথম রোবটিক প্রোব যা প্রথম চাঁদের ভূপৃষ্ঠের মাটির নমুনা পৃথিবীতে আনে। নমুনাটি ছিল চাঁদের মেয়ার ফেকান্ডিটাটিসের। এটি সোভিয়েত ইউনিয়নের প্রথম চান্দ্র নমুনা মিশন এবং সামগ্রিক ক্ষেত্রে অ্যাপোলো ১১ ও অ্যাপোলো ১২ এর পরে এটি তৃতীয়।

মহাকাশযানটি দুটি সংযুক্ত পর্যায়ে গঠিত ছিল, একটি অবরোহ অংশের উপর অধিরোহ অংশ সংযুক্ত ছিল। এর অবরোহ অংশটি নলাকার এবং এতে চারটি সম্প্রসারনক্ষম অবতরণ পা, জ্বালানি ট্যাংক, একটি অবতরণ রাডার, এবং একটি দ্বৈত অবরোহ ইঞ্জিন।

## তথ্যসূত্র

## বহিঃসংযোগ
* Lunar Orbiter 4 image showing the landing site of Luna 16 in Mare Fecunditatis.
* Zarya - Luna 16 chronology 
* NASA NSSDC Master Catalog

বিষয়শ্রেণী:নমুনা প্রত্যানয়ন অভিযান
বিষয়শ্রেণী:চাঁদে অভিযান
বিষয়শ্রেণী:চাঁদে অবতরণ
বিষয়শ্রেণী:লুনা কর্মসূচি
বার্ট সাটক্লিফ ওভাল

**বার্ট সাটক্লিফ ওভাল** নিউজিল্যান্ডের লিঙ্কন এলাকায় অবস্থিত লিঙ্কন বিশ্ববিদ্যালয়ের একটি ক্রিকেট মাঠ। এ মাঠে প্রথম-শ্রেণীর ক্রিকেটসহ মহিলাদের ক্রিকেট ও অনূর্ধ্ব-১৯ স্তরের ন্যায় ক্রিকেট খেলা অনুষ্ঠিত হয়। পূর্বে এ মাঠের নাম ছিল **বিল ওভাল**। ফেব্রুয়ারি, ২০০০ সালে নিউজিল্যান্ড ক্রিকেট দলের বিখ্যাত ও সাবেক উদ্বোধনী ব্যাটসম্যান বার্ট সাটক্লিফের সম্মানার্থে এ মাঠের বর্তমান নামকরণ হয়।

## ইতিহাস
নভেম্বর, ১৯৯৯ সালে ইংল্যান্ড এ-দলের বিপক্ষে নর্থ আইল্যান্ড দল সর্বপ্রথম এ মাঠে প্রথম-শ্রেণীর ক্রিকেট খেলতে নামে। মাঠে প্রায়শঃই মহিলাদের একদিনের আন্তর্জাতিক ক্রিকেট খেলা অনুষ্ঠিত হচ্ছে। ২০০০ সালের মহিলাদের ক্রিকেট বিশ্বকাপের ফাইনালসহ সেমি-ফাইনাল খেলা আয়োজন করা হয়। ২০০৩ সালে মহিলাদের ক্রিকেটের বিশ্বসিরিজ অনুষ্ঠিত হয়। এছাড়াও, স্বাগতিক নিউজিল্যান্ড জাতীয় মহিলা ক্রিকেট দলের বিপক্ষে সফরকারী দলসমূহের মধ্যকার টেস্ট খেলা নিয়মিতভাবে আয়োজন করা হচ্ছে।

২৩ জুন, ২০১৪ তারিখে ক্রিকেট বিশ্বকাপের বাছাইপর্বের নেদারল্যান্ডস বনাম কেনিয়া’র মধ্যকার প্রথম একদিনের আন্তর্জাতিক খেলা আয়োজন করে।

## অনুষ্ঠেয় একদিনের আন্তর্জাতিক

## তথ্যসূত্র

## বহিঃসংযোগ
*Cricinfo Profile
*CricketArchive Profile

বিষয়শ্রেণী:নিউজিল্যান্ডের ক্রিকেট মাঠ
বাংলা-অসমীয়া ভাষাসমূহ

**বাংলা-অসমীয় ভাষাসমূহ** হলো ইন্দো-আর্য ভাষাপরিবারের পূর্বাঞ্চলীয় সদস্য।

## ভাষা
*এ অঞ্চলের অন্যান্য ভাষাসমুহ নিন্মরূপ:

## তথ্যসূত্র

বিষয়শ্রেণী:পূর্ব ইন্দো-আর্য ভাষা
বিষয়শ্রেণী:ইন্দো-আর্য ভাষাসমূহ
আনোয়ারা (উপন্যাস)

**আনোয়ারা** বাঙ্গালী ঔপন্যাসিক মোহাম্মদ নজিবর রহমান রচিত একটি কালজয়ী সামাজিক উপন্যাস। এটি তার রচিত প্রথম ও সর্বাধিক সার্থক উপন্যাস। এটি ১৯১৪ সালের ১৫ জুলাই (১৩২১ বঙ্গাব্দে) কলকাতা থেকে সর্বপ্রথম প্রকাশিত হয়। বাঙালি মুসলমান সমাজে মীর মশাররফ হোসেন রচিত “বিষাদ সিন্ধু”র পর এটিই সর্বাধিক পঠিত ও জনপ্রিয় উপন্যাস। ২০১৪ সালে এ উপন্যাসের শতবর্ষ পূর্তি পালন করা হয়। এই উপন্যাসে সপ্তাদশ শতাব্দীতে গ্রামীণ বাঙালি মধ্যবিত্ত মুসলমান সমাজের সামাজিক ও পারিবারিক জীবনের চিত্র ফুটে উঠে।

## চরিত্রসমূহ
* আনোয়ারা
* হামীদা
* নূর ইসলাম
* উকিল সাহেব
* দাদীমা
* গোলাপজান(আনোয়ারার সত্ মা)
* সালেহা
* সালেহার মা

## গ্রহণযোগ্যতা
আনোয়ারা উপন্যাসটি প্রথম প্রকাশিত হয় ১৯১৪ সনে। ১৯৫৬ সালে ‘আনোয়ারা’ সম্পর্কে ড. মুহম্মদ আবদুল হাই ও সৈয়দ আলী আহসান বাংলা সাহিত্যের ইতিবৃত্ত (আধুনিক যুগ) এ বলেছেন,

“জনপ্রিয়তা দিয়ে যদি কোন বইয়ের বিচার করতে হয়, তাহলে মোহাম্মদ নজিবর রহমান রচিত ‘আনোয়ারা’র দাবিই সর্বাগ্রে বিবেচ্য। ১৯১১ থেকে ১৪ সালের মধ্যে এ বইটি প্রথম প্রকাশিত হয়। ১৯৪৯ সালে এ বইটির ত্রয়োবিংশতি সংস্করণ প্রকাশিত হয়েছে এবং এ যাবৎ ‘আনোয়ারা’র দেড়লক্ষ কপি নিঃশেষিত হয়েছে।” 

১৯৬১ সালে (বাংলা ১৩৬৮ সনের চৈত্র মাসে) এর সাতাশতম সংস্করণ প্রকাশিত হয় এবং ঐ সময় পর্যন্ত এর সাড়ে পাঁচ লক্ষ কপি বিক্রয় হয় বলে জানা যায়।  কলকাতা ও ঢাকা থেকে এ পর্যন্ত এ উপন্যাসের ৬০টিরও বেশি সংস্করণ প্রকাশিত হয়েছে।  ‘আনোয়ারা' এক সময় পাঠ্য-তালিকাভুক্ত ছিল। 

নজিবর রহমান সাহিত্যরত্ন তাঁর উপন্যাসে তাঁর সমকালীন জীবন ও সমাজকে যথাযথভাবে তুলে ধরার চেষ্টা করেছেন। সে সময়কার মানুষের আশা-আকাঙ্ক্ষা, স্বপ্ন-কল্পনা ও স্খলন-পতনকে তিনি বাস্তবসম্মতভাবে রূপায়িত করতে সচেষ্ট হয়েছেন। তাছাড়া মানবজীবনের কতগুলো চিরায়ত মূল্যবোধ যেমন-প্রেম, ন্যায়পরায়ণতা ও মানুষের প্রতি মানুষের মমত্ববোধ ইত্যাদি তাঁর লেখায় যথাযথভাবে ফুটে উঠেছে। এসব কারণেই তাঁর রচনা সেসময়ে যেমন ব্যাপকভাবে সমাদৃত ও জনপ্রিয়তা লাভ করেছে, তেমনি তা চিরকালীন মানুষের কাছেও প্রশংসিত হয়েছে, বিশেষত তাঁর রচিত ‘আনোয়ারা' উপন্যাস বাংলা সাহিত্যে ক্লাসিক মর্যাদা পেয়েছে। 

## পরিশিষ্ট
১৯১৭- 	১৯১৮ সালের মধ্যে ‘আনোয়ারা' উপন্যাসের পরিশিষ্ট বা সিকুয়্যাল হিসাবে 'প্রেমের সমাধি' প্রকাশিত হয়।  ১৯৬৩ সালে (বাংলা ১৩৭০ বঙ্গাব্দে) এর উনিশতম সংস্করণ প্রকাশিত হয়। আনোয়ারার মত এটিও ব্যাপক জনপ্রিয়তা লাভ করে।

## রূপায়ণ
### চলচ্চিত্র
১৯৬৭ সালে প্রখ্যাত চলচ্চিত্রকার ও সাহিত্যিক জহির রায়হান এ উপন্যাস অবলম্বনে একই নামে একটি চলচ্চিত্র নির্মাণ করেন। প্রযোজনা করেছেন ইফতেখারুল আলম। চলচ্চিত্রটিতে প্রধান চরিত্রসমূহে অভিনয় করেন রাজ্জাক, সূচন্দা, বেবী জামান, রুবিনা, রানী সরকার, আমজাদ হোসেন প্রমুখ।

### টেলিভিশন
বাংলাদেশ টেলিভিশন (বিটিভি) ১৯৮৭ সালে এ উপন্যাসের ধারাবাহিক নাট্যরূপ সম্প্রচার করে।

## আরো দেখুন
* মোহাম্মদ নজিবর রহমান
* আনোয়ারা (চলচ্চিত্র)

## তথ্যসূত্র

বিষয়শ্রেণী:মোহাম্মদ নজিবর রহমানের উপন্যাস
বিষয়শ্রেণী:অ্যাডর্ন পাবলিকেশনের বই
বিষয়শ্রেণী:সামাজিক উপন্যাস
বিষয়শ্রেণী:১৯১৪-এর বই
বিষয়শ্রেণী:বাংলা ভাষার উপন্যাস
আনোয়ারা (দ্ব্যর্থতা নিরসন)

**আনোয়ারা** বলতে যা যা বুঝানো হতে পারে:

* *[[আনোয়ারা (উপন্যাস)|আনোয়ারা]]* - মোহাম্মদ নজিবর রহমান সাহিত্যরত্ন রচিত সামাজিক উপন্যাস।
* *[[আনোয়ারা (চলচ্চিত্র)|আনোয়ারা]]* - ১৯৬৭ সালে মুক্তিপ্রাপ্ত একটি বাংলা চলচ্চিত্র।
* *[[আনোয়ারা (অভিনেত্রী)|আনোয়ারা]]* - একজন বাংলাদেশী চলচ্চিত্র অভিনেত্রী।
* *[[আনোয়ারা উপজেলা]]* - বাংলাদেশের চট্টগ্রাম জেলার অন্তর্গত একটি উপজেলা।
* *[[আনোয়ারা ইউনিয়ন]]* - বাংলাদেশের আনোয়ারা উপজেলার অন্তর্গত একটি ইউনিয়ন।
পটাশিয়াম পারক্লোরেট

**পটাশিয়াম পারক্লোরেট** একটি অজৈব রাসায়নিক যৌগিক পদার্থ, যার রাসায়নিক সংকেত KClO<sub>4</sub>। অন্যান্য পারক্লোরেটের মতই, পটাশিয়ামের এই রাসায়নিক  লবণ একটি শক্তিশালী জারক এবং যদিও এটি সাধারণত খুব ধীরে ধীরে জৈব পদার্থের সঙ্গে বিক্রিয়া করে। এটি সাধারণত বর্ণহীন, এর কঠিন স্ফটিক একটি প্রচলিত জারক যা বাজি, গোলাবারুদ সংঘর্ষ ক্যাপ ইত্যাদিতে ব্যবহার করা হয়।

## উৎপাদন

বাণিজ্যিকভাবে সোডিয়াম পারক্লোরেটের জলীয় দ্রবণের সঙ্গে KCl এর বিক্রিয়ার মাধ্যমে KClO4 প্রস্তুত করা হয়। এই একক অধঃক্ষেপণ বিক্রিয়া KClO4 এর কম দ্রবণীয়তার অবদান, যা NaClO4 (২৫ °সে তাপে ২০৯.৬ গ্রা/১০০ মিলি) এর দ্রাব্যতার চেয়ে প্রায় ১০০ গুণ কম।

## জারক বৈশিষ্ট্য

## ব্যবহার
### ঔষধ ক্ষেত্রে

## তথ্যসূত্র

## বহিঃসংযোগ

* WebBook page for KClO<sub>4</sub> 

বিষয়শ্রেণী:পটাশিয়াম যৌগ
বিষয়শ্রেণী:ক্লোরিন যৌগ
বিষয়শ্রেণী:পারক্লোরেট
পায়োনিয়ার ১১

**পায়োনীয়ার ১১** (**পায়োনীয়ার G** হিসেবেও পরিচিত) হলো ২৫৯ কিলোগ্রাম (৫৭১ lb) ভরের একটি স্বয়ংক্রিয় মহাকাশ গবেষণা যান। এটি ৬ এপ্রিল ১৯৭৩ সালে, নাসা কর্তৃক গ্রহাণু বেষ্টনী, শনি ও বৃহস্পতির আসেপাশের পরিবেশ, সৌর বায়ু ও মহাজাগতিক রশ্মির অধ্যয়নের জন্য প্রেরিত হয়। এটি শনি গ্রহে প্রেরিত প্রথম, বৃহস্পতির পাশ দিয়ে যাওয়া ও গ্রহাণু বেষ্টনীর মাঝ দিয়ে যাওয়া দ্বিতীয় গবেষণা যান (প্রোব)। এটি সৌর জগৎকে ছাড়িয়ে যাওয়া বস্তু সমূহের মধ্যে দ্বিতীয় যা মুক্তিবেগ অর্জন করে যার মাধ্যমে এরা সৌর জগৎকে ছাড়িয়ে যাবে। শক্তি সীমাবদ্ধতা ও বিশাল দূরত্বের কারণে, ১৯৯৫ সালের ৩০ সেপ্টেম্বর যানটির সাথে শেষ নিত্য যোগাযোগ হয় এবং ১৯৯৫ সালের ২৪ নভেম্বর শেষ কোনো ভালো প্রোকৌশল উপাত্ত গৃহীত হয়। 

## আরো দেখুন

*ক্যাসিনি-হাইগেন্স
*নিউ হরাইজন্স
*ভয়েজার প্রোগ্রাম
*ভয়েজার ১
*ভয়েজার ২

## তথ্যসূত্র

## বহিঃসংযোগ

* Pioneer Project Home Page 
* ''Pioneer 11'' Profile by NASA's Solar System Exploration
* Ted Stryk's ''Pioneer 11'' at Saturn page
* NSSDC ''Pioneer 11'' page
* ''Pioneer Odyssey,'' NASA SP-396, 1977 - This is an *entire book* about the *Pioneer 10* with all pictures and diagrams, on-line.  Scroll down to click on the "Table of Contents" link.
* https://fr.scribd.com/document/45913430/Pioneer-First-to-Jupiter-Saturn-and-Beyond | , about the Pioneer project but especially about the *Pioneer 11* mission.

## তথ্যসূত্র

বিষয়শ্রেণী:মহাকাশ অভিযান
বিষয়শ্রেণী:পায়োনীয়ার প্রোগ্রাম
বিষয়শ্রেণী:সৌর জগৎ ছাড়িয়ে যাওয়া মহাকাশযান
বিষয়শ্রেণী:কৃত্রিম উপগ্রহ
আরব বিদ্রোহের পতাকা

থাম্ব| পতাকা অণুপাত: ২:৩
থাম্ব|আরব বিদ্রোহের পতাকা- আকাবা ২০০৬
**আরব বিদ্রোহের পতাকা** প্রথম বিশ্বযুদ্ধকালীন সময়ে সংঘটিত আরব বিদ্রোহে আরব জাতীয়তাবাদীরা উসমানীয় সাম্রাজ্যের বিরুদ্ধে ব্যবহার করে।

## ইতিহাস
ব্রিটিশ কূটনৈতিক স্যার মার্ক সাইকস এটির নকশা প্রণয়ন করেন। এর উদ্দেশ্য ছিল বিদ্রোহে উদ্দীপনা সৃষ্টির জন্য “আরবত্ব” এর অণুভূতি তৈরী করা। আরব বিদ্রোহ ক্ষেত্রের দিক থেকে সীমাবদ্ধ এবং ব্রিটিশদের কর্তৃক অণুপ্রাণিত হলেও এর পতাকা প্রথম বিশ্বযুদ্ধ পরবর্তী গঠিত আরব রাষ্ট্রসমূহের জাতীয় পতাকাকে অণুপ্রাণিত করেছেন। আরব বিদ্রোহের পতাকা থেকে অণুপ্রেরণা লাভ করা পতাকার দেশগুলো হল মিশর, জর্ডান, ইরাক, কুয়েত, সুদান, সিরিয়া, সংযুক্ত আরব আমিরাত, ইয়েমেন, প্যালেস্টাইন ন্যাশনাল মুভমেন্ট (পিএলও এবং ফিলিস্তিনি কর্তৃপক্ষ কর্তৃক ব্যবহৃত), সোমালিল্যান্ড, সাহরাউয়ি আরব ডেমোক্রেটিক রিপাবলিক এবং লিবিয়া।

থাম্ব|বাম|১৯১৬-১৯১৮ সালের আরব বিদ্রোহের আরব সেনা। আরব মরুভূমিতে সেনাদের বিদ্রোহের পতাকা বহন।

আনুভূমিক রঙ্গুলো আব্বাসীয় (কালো), উমাইয়া (সাদা) এবং ফাতেমীয় (সবুজ) খিলাফতকে নির্দেশ করলে। লাল ত্রিভুজ হাশেমি রাজবংশ নির্দেশ করে।

হাশেমিরা উসমানীয় সাম্রাজ্যের বিরুদ্ধে ব্রিটিশদের মিত্র ছিল। যুদ্ধ শেষ হলে হাশেমিদেরকে হেজাজ, জর্ডান, সংক্ষিপ্তকালের বৃহত্তর সিরিয়া ও ইরাকের শাসনভার লাভ করে।

বৃহত্তর সিরিয়া ১৯২০ সালে মাত্র কয়েকমাস টিকে ছিল। ১৯২৫ সালে সৌদ পরিবার হেজাজের হাশেমিদেরকে উৎখাত করে। ১৯৫৮ সালে অভ্যুত্থানের ফলে ইরাক থেকে তারা ক্ষমতাচ্যুত হয়। শুধু জর্ডানে তারা টিকে থাকে।

জর্ডানের আকাবায় ১৯৭ ফুট দৈর্ঘ্য ও ৯৮.৫ প্রস্থ মাপের আরব বিদ্রোহের একটি পতাকা আকাবা পতাকাদন্ডে লাগানো রয়েছে। এটি বর্তমানে বিশ্বের পঞ্চম শীর্ষতম পতাকাদন্ড।

## তথ্যসূত্র

## আরও দেখুন
* প্যান আরব রং
* সৌদি আরবের পতাকা
* হেজাজ রাজতন্ত্র
* ফিলিস্তিনি পতাকা

বিষয়শ্রেণী:ঐতিহাসিক পতাকা
বিষয়শ্রেণী:উসমানীয় সাম্রাজ্যে আরব জাতীয়তাবাদ
বিষয়শ্রেণী:সর্ব-আরববাদ
বিষয়শ্রেণী:রাজনৈতিক পতাকা
বিষয়শ্রেণী:আরব জাতীয়তাবাদী প্রতীক
বিষয়শ্রেণী:আরবের ইতিহাস
এবি ব্যাংক

**এবি ব্যাংক বা আরব বাংলাদেশ ব্যাংক পিএলসি** (এবিপিএলসি) বাংলাদেশের প্রথম বেসরকারি বাণিজ্যিক ব্যাংক। ব্যাংকটি ১৯৮২ সালের ১২ এপ্রিল ব্যাংকিং কার্যক্রম শুরু করে। এটির প্রধান কার্যালয় ঢাকার গুলশানে অবস্থিত।

## ইতিহাস
এবি ব্যাংক ১৯৮১ সালের ৩১শে ডিসেম্বর বাংলাদেশের প্রথম বেসরকারি বাণিজ্যিক ব্যাংক হিসেবে গঠিত হয় এবং ১৯৮২ সালের ১২ এপ্রিল ব্যাংকিং কার্যক্রম শুরু করে। ব্যাংকটি ১৯৯৬ সালে প্রথম এটিএম সেবা চালু করে এবং একই বছর ভারতের মুম্বাইতে প্রথম বেদেশি শাখা চালু করে। ১৯৯৯ সালে এটি প্রথম বাংলাদেশি ব্যাংক হিসেবে সুইফট সেবা চালু করে। 

## পরিচালনা
ব্যাংকটির পরিচালনার দায়িত্ব ৬ সদস্যের একটি পরিচালনা পর্ষদের হাতে নাস্ত থাকে। ব্যাংকের সার্বিক কার্যক্রম সম্পাদন ও তত্বাবধানের দায়িত্ব থাকে একটি ব্যবস্থাপনা কমিটি হাতে। পরিচালনা পর্ষদের বর্তমান চেয়ারম্যান খায়রুল আলম চৌধুরী এবং ব্যবস্থাপনা পরিচালক ও প্রধান নির্বাহী কর্মকর্তা তারেক আফজাল।

## ব্যাংকিং কার্যক্রম

### এটিএম
এবি ব্যাংকের বিশাল এটিএম নেটওয়ার্ক আছে। তাছাড়া এবি ব্যাংকের বর্তমানে সারা দেশে ১০৪টি শাখা রয়েছে। এসব শাখায় তারা দেশের মানুষের সেবা প্রদান করে থাকে।

### ইন্টারনেট ব্যাংকিং
এবি ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।

## তথ্যসূত্র

## বহিঃসংযোগ
* এবি ব্যাংক অফিশিয়াল ওয়েবসাইট

বিষয়শ্রেণী:১৯৮১-এ প্রতিষ্ঠিত ব্যাংক
বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক
বিষয়শ্রেণী:বাংলাদেশের ব্যাংক
বিষয়শ্রেণী:১৯৮১-এ বাংলাদেশে প্রতিষ্ঠিত